ထိုင်ပေ ၁၀၁

ထိုင်ပေ ၁၀၁ (臺北101) တစ်နည်းအားဖြင့် ထိုင်ပေ ငွေရေးကြေးရေး စင်တာသည် ထိုင်ပေမြို့၏ အထင်ကရ မိုးမျှော်တိုက်ကြီးဖြစ်သည်။ ၂၀၀၄ ခုနှစ်တွင် တည်ဆောက်ပြီးစီးသောအခါ ကမ္ဘာပေါ်တွင် အမြင့်ဆုံး အဆောက်အဦးဖြစ်ခဲ့သည်မှာ ဒူဘိုင်းရှိ ခါလီဖာ မိုးမျှော်တိုက် ၂၀၁၀ ခုနှစ်တွင် စတင်ဖွင့်လှစ်သည့် အချိန်အထိ ဖြစ်သည်။ ထိုင်ပေ ၁၀၁ သည်လည်း ခေတ်သစ် ထိုင်ဝမ်၏ သင်္ကေတတစ်ခု ဖြစ်လာပါပြီ။ နှစ်ကူးအကြိုညတွင် ထိုင်ပေ ၁၀၁ အဆောက်အဦးမှ မီးရှူးမီးပန်းများ ထုတ်လွှတ်ခြင်းသည် ထိုင်ဝမ် နှစ်ကူးပွဲတော်တွင် အရေးပါသည့် အစီအစဉ် တစ်ရပ်ဖြစ်လာကာ နိုင်ငံတကာ မီဒီယာများက အသားပေး ဖော်ပြသည့် အကြောင်းအရာတစ်ရပ် ဖြစ်သည်။ ထိုင်ပေ ၁၀၁ အဆောက်အဦးတွင် မြေအောက် ၅ ထပ်နှင့် မြေပြင်အထက် ၁၀၁ ထပ်ရှိသည်။ ထို့ကြောင့်လည်း ယင်းအဆောက်အဦးအား ထိုင်ပေ ၁၀၁ ဟု ခေါ်ဝေါ်ကြခြင်း ဖြစ်သည်။ ကိုးကား Category:မိုးမျှော်တိုက်ကြီးများ Category:ထိုင်ဝမ်ရှိ အဆောက်အအုံများ Category:ထိုင်ပေမြို့ရှိ လည်ပတ်စရာနေရာ Category:ထိုင်ပေ Category:ထိုင်ဝမ်